b'\n_START_ARTICLE_\nGospodarstvo Slovenije\n_START_SECTION_\nGospodarstvo pred osamosvojitvijo\n_START_PARAGRAPH_\nGospodarstvo pred osamosvojitvijo delimo na tri obdobja, na obdobje do konca 1. svetovne vojne, obdobje med svetovnima vojnama in socialisti\xc4\x8dno obdobje (1945-1991).\n_START_SECTION_\nObdobje do konca 1. svetovne vojne\n_START_PARAGRAPH_\nZa to obdobje so zna\xc4\x8dilne po\xc4\x8dasne spremembe. Najpomembnej\xc5\xa1a gospodarska dejavnost je bila kmetijstvo, saj je od njega \xc5\xbeivela ve\xc4\x8dina prebivalcev. Preostali pa so se ukvarjali z obrtjo, trgovino in drugimi dejavnostmi (fu\xc5\xbeinarstvo). Industrijska podjetja so se pri nas za\xc4\x8dela pojavljati \xc5\xa1ele v prvi polovici 19. stoletja. Zato, ker je Slovenija le\xc5\xbeala v bolj slabo razvitem del avstro-ogrske monarhije, se je pri nas industrializacija za\xc4\x8dela kasneje kot v bolj razvitih evropskih dr\xc5\xbeavah. Sredi 19. stoletja pa so prek Slovenije za\xc4\x8deli graditi Ju\xc5\xbeno \xc5\xbeeleznico, ki je povezovala Dunaj s Trstom. Ta \xc5\xbeeleznica je omogo\xc4\x8dila malo hitrej\xc5\xa1o industrializacijo v primerjavi z drugimi vzhodnimi dr\xc5\xbeavami.\n_START_SECTION_\nObdobje med svetovnima vojnama\n_START_PARAGRAPH_\nTo obdobje je trajalo med letoma 1918 in 1945. Takrat se je polo\xc5\xbeaj Slovenije bistveno spremenil, saj je po razpadu avstro-ogrske monarhije postala najrazvitej\xc5\xa1i del novonastale Kraljevine SHS. \xc5\xa0tevilo slovenskih tovarn se je do za\xc4\x8detka 2. svetovne vojne skoraj podvojilo. Kljub temu je \xc5\xa1e vedno ve\xc4\x8dina prebivalstva \xc5\xbeivela od kmetijstva (60%).\n_START_SECTION_\nSocialisti\xc4\x8dno obdobje\n_START_PARAGRAPH_\nSocialisti\xc4\x8dno obdobje je trajalo od konca 2. svetovne vojne pa do osamosvojitve Slovenije, torej med letoma 1945 in 1991. Za to obdobje je zna\xc4\x8dilno da je oblast dajala ve\xc4\x8dji poudarek industriji kot pa kmetijstvu. Po prvih desetletjih planskega gospodarstva in relativno dobrega gospodarskega razvoja pa je jugoslovansko gospodarstvo za\xc5\xa1lo v gospodarsko krizo. Ta se je \xc5\xa1e najbolj za\xc4\x8dela stopnjevati ob smrti Josipa Broza Tita.'